Una unitat productiva és el conjunt de recursos intangibles, humans i materials que formen un negoci susceptible de funcionar de forma autònoma i de ser transmès d'una empresa a una altra.
La unitat productiva inclou actius i el seu valor com a conjunt és superior al valor de tots els seus elements per separat.
De fet, qualsevol d'aquests elements individualment no forma una unitat productiva.
Accediu al tràmit del Registre d'interessats en empreses en situació de dificultat en l'àmbit industrial
Accediu a la taula de dades obertes per conèixer quines unitats productives i empreses en situació de dificultat hi ha disponibles
El Text Refós de la Llei concursal, RD Legislatiu 1/2020, estableix tota una nova regulació en relació amb la venda de les unitats productives en concurs, així com en relació als acords de refinançament o extrajudicials de pagament, i que poden suposar amb l'objectiu del manteniment de l'activitat industrial una sèrie d'avantatges per als inversors.
Per començar la definició d'unitat productiva per part del legislador es clara en el sentit que es determina com el conjunt de mitjans de producció organitzats per a l'exercici d'una activitat econòmica essencial o accessòria.
Com es produeix la venda de la unitat productiva?
Com a norma general, l'alienació en qualsevol estat del concurs del conjunt de l'empresa o d'una o diverses unitats productives es farà en subhasta, judicial o extrajudicial, inclosa l'electrònica, llevat que el jutge autoritzi una altra manera de realització d'entre els que preveu la llei.
Quan la subhasta quedi deserta, el jutge, mitjançant interlocutòria, pot autoritzar l'alienació directa del conjunt de l'empresa o d'una o diverses unitats productives o l'alienació a través d'una persona o d'entitat especialitzada.
Què ha de fixar l'administració concursal, especialment orientat al manteniment de l'activitat, mentre es fa la venda?
En cas d'alienació del conjunt de l'empresa o d'una o diverses unitats productives, l'administració concursal, qualsevol que sigui el sistema d'alienació, ha de determinar el termini per a la presentació de les ofertes i especificar, abans de la iniciació d'aquest termini, les despeses realitzades amb càrrec a la massa activa per a la conservació en funcionament de l'activitat del conjunt de l'empresa o de la unitat o unitats productives objecte d'alienació, així com els previsibles fins a l'adjudicació definitiva.
Quin ha de ser el contingut de les ofertes?
Qualsevol que sigui el sistema d'alienació, les ofertes hauran de tenir, al menys, el següent contingut:
Preferència pel manteniment d'activitat
En cas de subhasta, el jutge, mitjançant interlocutòria, pot acordar l'adjudicació a l'oferent l'oferta que no difereixi en més del quinze per cent de l'oferta superior quan consideri que garanteix en major mesura la continuïtat de l'empresa en el seu conjunt o, si cas, de la unitat productiva i dels llocs de treball, així com la millor i més ràpida satisfacció dels crèdits dels creditors.
La successió d'empresa i els drets laborals en la venda de la unitat productiva (regles a considerar):
L'Administració us ofereix diverses garanties de control de tot el procés de compra d'unitats productives, o d'empreses en situació d'especial dificultat per part d'altres empreses o inversors.
Concretament, la Generalitat actua en els àmbits següents:
Finalment, en els casos que sigui necessari, la Direcció General d'Indústria ofereix la cartera de serveis del Departament d'Empresa i Coneixement i l'acompanyament als instruments de finançament públics de l'Institut Català de Finances.
La Direcció General també pot mitjançar entre les parts per tal de facilitar la interlocució amb altres àmbits de l'Administració, tant de la Generalitat, del mon local, i de l'estat.
Tant en el cas dels acords de refinançament, com en el cas dels acords extrajudicials de pagament de persones jurídiques, el fet de comunicar la informació del tràmit de situacions d'empreses en dificultat pot contribuir a la seva aprovació, tant per l'entrada de nous inversors que aportin diner nou, com per la reorientació del model de negoci que puguin implicar una major credibilitat en el pla de viabilitat.
El text refós de la Llei concursal RD legislatiu 1/2020, estableix els acords de refinançament del deute com un mecanisme apropiat per evitar la declaració de concurs i poder mantenir l'activitat productiva.
Però no tot acord, ja sigui col·lectiu o singular, pot ser vàlid, i per això requereix que es compleixin tota una sèrie de requisits tant per la seva formalització, com per la seva validació.
El deutor, persona natural o jurídica, en situació d'insolvència actual o imminent, que no hagués estat declarat en concurs, podrà arribar en qualsevol moment un acord de refinançament amb els seus creditors.
Si hagués efectuat comunicació al jutjat competent de l'inici de negociacions amb els creditors, l'acord de refinançament s'haurà d'assolir dins dels tres mesos següents a la data d'aquesta comunicació, però caldrà complir els següents requisits:
Els acords extrajudicials de pagament
El deutor, persona natural o jurídica, en situació d'insolvència actual o imminent, que no hagués estat declarat en concurs, podrà sol·licitar el nomenament d'un mediador concursal per intentar arribar a un acord extrajudicial de pagaments amb els seus creditors.
Si el deutor és una persona jurídica, és competent per decidir sobre la sol·licitud l'òrgan d'administració o de liquidació.
Tanmateix i pel cas de persones jurídiques, caldrà que l'estimació inicial de la valor de l'actiu o de l'import del passiu no sigui superior a cinc milions d'euros, o que tingui menys de cinquanta creditors, sempre que, en tot cas, acrediti disposar d'actius suficients per pagar les despeses pròpies de la tramitació de l'expedient.
Els articles 631 a 694 del RD legislatiu 1/2020, detallen tot el procediment de la figura i funcions del mediador concursal, per tal d'arribar amb el conjunt de creditors a la proposta d'acord extrajudicial de pagaments, que en qualsevol cas i en el supòsit de la no aprovació, permeti a l'empresa /empresari entrar en el concurs consecutiu i poder demanar el benefici de l'exoneració dels passius no satisfets, tal i com proclama la normativa europea de la segona oportunitat.